stanford-oval/wikipedia huggingface dataset:
Take Care (אלבום)
מיקומי שיא > מצעדי סוף שנה

|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 79 |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |
| --- | --- | --- |
|  ארצות הברית | בילבורד 200 | 3 |
|  ארצות הברית | מצעד אלבומי ה-R&B/היפ-הופ | 1 |
|  ארצות הברית | מצעד אלבומי הראפ | 1 |
|  הממלכה המאוחדת | מצעד האלבומים הבריטי | 65 |
|  קנדה | מצעד האלבומים הקנדי | 12 |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |
| --- | --- | --- |
|  ארצות הברית | בילבורד 200 | 192 |
|  ארצות הברית | מצעד אלבומי ה-R&B/היפ-הופ | 60 |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |
| --- | --- | --- |
|  ארצות הברית | בילבורד 200 | 102 |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |
| --- | --- | --- |
|  ארצות הברית | בילבורד 200 | 58 |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |
| --- | --- | --- |
|  ארצות הברית | בילבורד 200 | 63 |
|  ארצות הברית | מצעד אלבומי ה-R&B/היפ-הופ | 29 |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |
| --- | --- | --- |
|  ארצות הברית | בילבורד 200 | 58 |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |
| --- | --- | --- |
|  ארצות הברית | בילבורד 200 | 68 |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  ארצות הברית | בילבורד 200 | 85 |
|  ארצות הברית | מצעד אלבומי ה-R&B/היפ-הופ | 68 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 42 |
|  ארצות הברית | מצעד אלבומי הקטלוג | 13 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 46 |
|  ארצות הברית | מצעד אלבומי קטלוג הפופ | 10 |
|  ארצות הברית | מצעד אלבומי הסטרימינג | 50 |
|  ארצות הברית | מצעד אלבומי ה-R&B/היפ-הופ | 14 |
|  ארצות הברית | מצעד אלבומי הראפ | 11 |
מיקומי שיא > מצעדי עשור

|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |
| --- | --- | --- |
|  ארצות הברית | בילבורד 200 | 45 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | 8× פלטינה | 8,000,000 |
| הממלכה המאוחדת (BPI) | 2× פלטינה | 600,000 |
| קנדה (Music Canada) | 4× פלטינה | 320,000 |
סיכום
| בכל העולם | — | 8,990,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| אוסטרליה | 14 בנובמבר 2011 | תקליטור • הורדה דיגיטלית | יוניברסל • קאש מאני |  |
| בלגיה | 14 בנובמבר 2011 | תקליטור • הורדה דיגיטלית | יוניברסל • קאש מאני |  |
| דנמרק | 14 בנובמבר 2011 | תקליטור • הורדה דיגיטלית | יוניברסל • קאש מאני |  |
| גרמניה | 14 בנובמבר 2011 | תקליטור • הורדה דיגיטלית | יוניברסל • קאש מאני |  |
| צרפת | 14 בנובמבר 2011 | תקליטור • הורדה דיגיטלית | יוניברסל • קאש מאני |  |
| אירלנד | 14 בנובמבר 2011 | תקליטור • הורדה דיגיטלית | יוניברסל • קאש מאני |  |
| איטליה | 14 בנובמבר 2011 | תקליטור • הורדה דיגיטלית | יוניברסל • קאש מאני |  |
| הולנד | 14 בנובמבר 2011 | תקליטור • הורדה דיגיטלית | יוניברסל • קאש מאני |  |
| ניו זילנד | 14 בנובמבר 2011 | תקליטור • הורדה דיגיטלית | יוניברסל • קאש מאני |  |
| נורווגיה | 14 בנובמבר 2011 | תקליטור • הורדה דיגיטלית | יוניברסל • קאש מאני |  |
| ספרד | 14 בנובמבר 2011 | תקליטור • הורדה דיגיטלית | יוניברסל • קאש מאני |  |
| שוודיה | 14 בנובמבר 2011 | תקליטור • הורדה דיגיטלית | יוניברסל • קאש מאני |  |
| שווייץ | 14 בנובמבר 2011 | תקליטור • הורדה דיגיטלית | יוניברסל • קאש מאני |  |
| בריטניה | 14 בנובמבר 2011 | תקליטור • הורדה דיגיטלית | יאנג מאני • קאש מאני • איילנד |  |
| ארצות הברית | 15 בנובמבר 2011 | תקליטור • הורדה דיגיטלית | יאנג מאני • קאש מאני • ריפבליק |  |
| קנדה | 15 בנובמבר 2011 | תקליטור • הורדה דיגיטלית | יאנג מאני • קאש מאני • ריפבליק |  |
| יפן | 30 בנובמבר 2011 | תקליטור | יוניברסל מיוזיק יפן • קאש מאני |  |
האיגוד הישראלי למתמטיקה

| --- | --- |
לוגו העמותה
 פעילות:  עידוד המחקר המתמטי וההשכלה המתמטית האקדמית
 תחום:  השכלה גבוהה 
 מדינה:  ישראל ישראל
 נשיא:  פרופ' גדעון שכטמן
 יושב ראש:  גדעון שכטמן 
 תקופת הפעילות:  1996–הווה (כ־28 שנים)
 נוצר מתוך:  האיגוד למתמטיקה בישראל
 https://imu.org.il/
 
האיגוד הישראלי למתמטיקה הוא האגודה המקצועית של המתמטיקאים בישראל, וחברים בו מרבית המתמטיקאים החוקרים במדינה. מטרת האיגוד היא עידוד המחקר המתמטי וההשכלה המתמטית האקדמית. האיגוד מטפח קשרים מקצועיים בין־לאומיים עם אגודים מקצועיים ברחבי העולם; הוא חבר מוסדי באגודה האירופית למתמטיקה (EMS), חבר במועצה הבין־לאומית למתמטיקה יישומית ותעשייתית (ICIAM) (החל משנת 2004) ויש לו הסכמי חברות הדדיים עם האגודה האמריקאית למתמטיקה (AMS) ועם החברה למתמטיקה תעשייתית ושימושית (SIAM). בנוסף האיגוד מייצג את מדינת ישראל באיחוד המתמטי הבינלאומי (IMU).
האיגוד הישראלי למתמטיקה נוסד ב־1996 כעמותה, המחליפה את "האיגוד למתמטיקה בישראל" (שנוסד ב-2 במרץ 1953). הנהלת האיגוד מתחלפת כל שנתיים.
האיגוד מקיים כנס שנתי, פעילויות נוער ומעניק פרסים על הישגים שונים בתחומי המתמטיקה. הפרסים המוענקים הם:
פרס ארדש
פרס לויצקי
פרס נסיהו
פרס אברבנאל
נשיאי האיגוד

יקר קנאי (1981–1982)
שמואל קנטורוביץ (1983–1984)
רפאל ארצי (1985–1986)
משה ירדן (1987–1988)
צבי ציגלר (1989–1990)
ישראל אומן (1991–1992)
מרים כהן (1993–1994)
סטיבן גלברט (1995–1996)
לורנס זלצמן (1997–1998)
ג'וזף זקס (1999–2000)
ויטלי מילמן (2001–2002}
אלן פינקוס (2003–2004)
סרג'יו הרט (2005–2006)
מייקל לין (2007–2008)
הארי דים (2009–2010)
אליעזר רואן (2011–2012)
אלק וינשטיין (2013–2014)
ויטלי מילמן (2015–2016)
אלכסנדר לובוצקי (2016–2020)
מנחם קוג'מן (2021–2022)
גדעון שכטמן (2023–2024)
הערות שוליים

↑  EMS, Corporate Members, euro-math-soc.eu, Israel Mathematical Union.
↑  ICIAM, Membership, Associated members, iciam.org,  Israel Mathematical Union.
↑  AMS, Membership, ams.org, AMS Member Directory.
↑  IMU, Member Countries, mathunion.org, Mathematical Society.
בני עצמון

.
| --- | --- |

בית הכנסת ביישוב במאי 2005
 מדינה:  ישראל ישראל
 מועצה אזורית:  מועצה אזורית חוף עזה מועצה אזורית חוף עזה
 שפה רשמית:  עברית
 תאריך ייסוד:  1979
 סיבת נטישה:  תוכנית ההתנתקות
 תאריך נטישה:  אוגוסט 2005
 דת:  יהודים
 אוכלוסייה:  ‏
  ‑ ביישוב לשעבר:  646 (2004)
 קואורדינטות:  31°19′18″N 34°15′06″E﻿ / ﻿31.321666666667°N 34.251666666667°E﻿ / 31.321666666667; 34.251666666667 
 אזור זמן:  UTC +2
  מפת מיקום  מפה מפורטת   (למפת מערב הנגב מוגדלת) בני עצמון(למפת מערב הנגב רגילה) בני עצמון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בני עצמון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בני עצמון  he tabBackground:;tabBorder:#aaa;defaultTab:0;
שלט הכניסה ליישוב בני עצמון
מדשאה בבני עצמון
בני עצמון (כונה גם עַצְמוֹנָה) היה מושב עובדים והתנחלות בגוש קטיף שברצועת עזה, כשלושה ק"מ מצפון לרפיח, שפונה כחלק מתוכנית ההתנתקות. המושב השתייך לארגון יישובי "אמנה", ונשא אופי דתי בעיקר ברוח ישיבת הר המור. באופן בלתי רשמי, אך נפוץ ומקובל, נקרא היישוב "עצמונה", כשם היישוב עצמונה בסיני שעל שמו נקרא. אולם בשל הנוהג שלא לתת שמות זהים לאלה של יישובים שפונו/ננטשו נקרא שמו הרשמי "בני עצמון".
היישוב בראשיתו היה מושב שיתופי, אך עבר תהליך הפרטה, שעל פיו השתייכו חלק מהמשפחות לאגודה הקהילתית, וכ-30 משפחות ביישוב השתייכו למסגרת השיתופית. היישוב מנה בשיאו כ-95 משפחות, ובהן למעלה מ-700 נפשות. ביישוב פעל סניף של תנועת הנוער אריאל.
במשק השיתופי היה שטח של למעלה מ-5,000 דונם גידולי שדה בחבל הבשור, 12 דונם של לולי תרנגולי הודו והודונים, רפת, חברת בנייה ומשתלת עצמונה.
היסטוריה

היישוב עצמונה עלה על הקרקע בסיני ב-20 במרץ 1979 בתגובה להסכמי קמפ דייוויד. היישוב הוקם תחילה סמוך לכניסה ליישוב חרובית, ולאחר כחודש הועתק 5 ק"מ מערבה.
במסגרת הנסיגה מסיני על פי הסכם השלום עם מצרים, פונו תושבי עצמונה מבתיהם שבסיני, ביום כ"ו בניסן תשמ"ב (19 באפריל 1982). עוד באותו לילה, הגיעו ליישוב מורג ושוכנו במבנים ריקים בו.
כעבור חודשיים וחצי, עקב הצפיפות במקום, עברו אנשי עצמונה ביום י"ד בתמוז תשמ"ב (5 ביולי 1982) להיאחזות הנח"ל בדולח, שפונתה לשם כך על ידי הצבא ואוזרחה.
כעבור כמה חודשים, לאחר החגים, עברו שוב אנשי עצמונה, למחנה הצבאי שליו, שם שהו כארבע שנים, והמקום קיבל את השם "מצפה עצמונה".
בכ"ג אדר תשמ"ז התיישבו ישיבת קבע בנקודה שנקראה קודם לכן קטיף ז', ועתה קיבלה את השם בני עצמון. עוד קודם לכן, באוקטובר 1986 התקיים טקס חנוכת היישובים בדולח ועצמונה (בני עצמון), בנוכחות השר דוד לוי.
חינוך

בבני עצמון הייתה מערכת חינוך ענפה אשר כללה מעונות, גנים, תלמוד תורה אזורי לבנים ולבנות בו למדו כ־550 תלמידים.
ביישוב פעלה המכינה קדם-צבאית עצם בה למדו כמדי שנה כ־150 תלמידים לפני גיוסם לצה"ל. את המכינה הקים וניהל הרב רפי פרץ.
ביישוב פעל סניף של תנועת הנוער  אריאל.
כלכלה

מספר מפעלים היו במקום אשר סיפקו תעסוקה לתושבי היישוב והאזור. משתלת עציצים ופרחים "משתלת עצמונה" לצמחי בית, שהייתה השנייה בגודלה בישראל, מפעל לייצור חומרי ניקוי, מפעל לייצור תכריכים ומחצבת חול גדולה.
ליישוב השיתופי, היה שטח של יותר מ־50,000 דונם של (50 קמ"ר) של גידולי שדה בחבל הבשור 12 דונם (12,000 מ"ר) של לולים, אסם, וחברת בנייה.
פינוי

ככל יישובי גוש קטיף, גם בני עצמון פונה במסגרת תוכנית ההתנתקות שעליה החליטה ממשלת ישראל בשנת 2004. היישוב, שדגל בממלכתיות ונחשב ליישוב של "ישיבות הקו" פונה בשקט וללא התנגדות, אף לא פאסיבית. המכינה הקדם צבאית שביישוב פונתה אף היא ללא כל התנגדות, לאחר טקס בהשתתפות אלוף פיקוד דרום דן הראל וקצינים בכירים נוספים שהוזמנו במיוחד לפינוי.
אחרי הפינוי התפצלה הקהילה לשתי קבוצות: 65 משפחות שיצרו לעצמן פתרון עצמאי זמני במסגרת "עיר האמונה" סמוך לנתיבות וקבוצה של 30 משפחות שעברה למושב יתד בחבל שלום במטרה להקים בעתיד יישוב חדש בחולות חלוצה המרוחקים קילומטרים ספורים. ב-12 במרץ 2006 עברו מפוני עיר האמונה לשומריה שנבחר על ידם ונרכש עבורם על ידי מנהלת סל"ע, שם השתקעו במסגרת בניית יישוב הקבע שלהם, כחלק מתוכנית כוללת להגדלת ההתיישבות באזור מזרח חבל לכיש.
בנובמבר 2010 נכנסו ראשוני התושבים השוהים באתר הזמני ביתד לבתי הקבע ביישוב נווה.
בדצמבר 2012 נכנסו ראשוני המתיישבים בשומריה למבני הקבע במקום.
בשנת 2011 פעל על הריסות היישוב, מחנה אימונים של הג'יהאד האסלאמי ממנו בוצעו שיגורים רבים של קסאמים ופצמרי"ם לעבר ישראל.
מיפוי

במפות טופוגרפיות של המרכז למיפוי ישראל מופיע האתר כך: "בְּנֵי עַצְמוֹן (הרוס)".
בגוגל מפות יש הפניה לאתר, אך אין כיתוב עם שם היישוב.
ראו גם

שומריה
נווה
הפיגוע במכינה בעצמונה
לקריאה נוספת

אריק יפת, על הניסים - סיפורים מגוש קטיף, הוצאת ספרית נצרים, תשס"ה, 2005
חגי הוברמן, שורשים בחולות, הוצאת מדרשת נצרים, תשס"ה, 2005
הערות שוליים

↑  מתנחלי עצמונה ממשיכים להתבסס, דבר, 22 במרץ 1979
↑  עזרא ינוב, התנחלות עצמונה הועתקה מערבה, מעריב, 17 באפריל 1979
↑  חגי הוברמן, שורשים בחולות, עמוד 126-128.
↑  שורשים בחולות, עמוד 167.
↑  בדולח ועצמונה, מעריב, 6 באוקטובר 1986
↑  עוזי ברוך, הרקטות לעבר ישראל - משטח הישוב עצמונה, באתר ערוץ 7, 29 באוקטובר 2011
| ההתנחלויות שפונו במהלך ביצוע תוכנית ההתנתקות |
| --- | --- | --- |
| גוש קטיף | נוה דקלים • נצר חזני • פאת שדה • קטיף • רפיח ים • שירת הים • שליו • תל קטיפא • בדולח • בני עצמון • גדיד • גן אור • גני טל • כפר ים • כרם עצמונה • מורג • דהנייה |  |
| התוחמת הצפונית | אלי סיני • דוגית • ניסנית |  |
| מרכז רצועת עזה | כפר דרום • נצרים |  |
| צפון השומרון | גנים • כדים • חומש • שא-נור |  |
| --- | --- |
בקרת זהויות :  NLI: 987007586349905171  VIAF: 139146461570227731571   WorldCat (עם VIAF): 139146461570227731571
פיקארון

| --- | --- |

 
 מאכלים
 סוג:  דונאט, קינוח 
 מטבח:  המטבח הפרואני 
 מוצא:  פרו 
 מרכיבים עיקריים:  קמח חיטה, מפנלה, בטטה, Cucurbita maxima, fig 
 
פיקארונים ביחיד פיקארון (בספרדית: Picarones ביחיד Picaron) הוא קינוח פרואני שמקורו בלימה במהלך מלכות המשנה של פרו.
מאפיינים

המאכל דומה במקצת לבורמואלוס, סוג של סופגניה שהובאה למושבות על ידי הכובשים הספרדים. המרכיבים העיקריים שלו הם דלעת ובטטה. הוא מוגש בצורת סופגניה ומכוסה בסירופ, עשוי צ'נקאקה (מולסה מוצקת) (אנ'). זה מסורתי להגיש פיקארונים כשאנשים מכינים אנטיקוצ'ו, מין ששליק בשר (אנ'), עוד מאכל פרואני מסורתי.
היסטוריה

פיקארונים נוצרו במהלך התקופה הקולוניאלית כדי להחליף את הבורמואלוס מכיוון שהבורמואלוס היו יקרים מדי להכנה. אנשים התחילו להחליף את המרכיבים המסורתיים בדלעת ובטטה. בטעות, הם יצרו קינוח חדש שגדל במהירות בפופולריות.
פיקארונים מוזכרים על ידי Ricardo Palma בספרו Tradiciones Peruanas (מסורות פרואניות). פיקארונים מופיעים גם במוזיקה ובשירה לטינו-אמריקאית מסורתית.
קינוח זה מוזכר בזיכרונות האוטוביוגרפיים "זכרונות של שלושים שנה" (1810-1840) (בספרדית: Recuerdos de treinta años (1810-1840)) מאת המוזיקאי והמלחין חוזה זאפיולה (אנ') הצ'יליאני, שמזכיר שפיקארונים נאכלו בדרך כלל בפלאזה דה ארמאס דה סנטיאגו (צ'ילה)) לפני 1810.(אנ')
גלריה

הפיקארונים הם אחת המנות האופייניות הבסיסיות של פרו.
ראו גם

רשימת סוגי סופגניות
רשימת סוגי בצק מטוגן
רשימת מנות קישוא ודלעת
לקריאה נוספת

קומפטון, MD 20 באפריל 2004. מסורות פרואניות: סיפוריו ההיסטוריים והפולקלוריים של ריקרדו פלמה של אמריקה הלטינית. ארצות הברית. AuthorHouse. ISBN 1-4184-1046-2
(בספרדית) Plevisani, S. 2005. Dulce Pasión . לימה, פרו. Quebecor World Perú.
(בספרדית) Ada y Maricarmen. פברואר, 1997. El Arte de la Repostería . לימה, פרו. ביבלוס
הערות שוליים

↑  "Historiadora Rosario Olivas cuenta la verdadera historia del picarón". 18 פבר' 2016. נבדק ב-10 ביולי 2016. {{cite web}}:  (עזרה)
↑  Zapiola, José (1872). "Chapter II La policía de aseo i salubridad". Recuerdos de treinta años (1810-1840) (בספרדית). Vol. I & II (1st ed.). Santiago, Chile: Imprenta de El Independiente. p. 12. נבדק ב-12 ביולי 2015. {{cite book}}:  (עזרה)
דם וזהב

| --- | --- |
כרזת הסרט
כרזת הסרט
 בימוי:  פטר תורוורת 
 הופק בידי:  כריסטיאן בקר אמארה פאלאסיוס
 תסריט:  שטפן בארט 
 עריכה:  קנוט האקה 
 שחקנים ראשיים:  רוברט מאזר מריה האקה אלכסנדר שר ירדיס טריבל פלוריאן שמידטקה
 מוזיקה:  ג'סיקה די רואי, הנדריק נלה 
 צילום:  מארק אכנבאך 
 מדינה:  גרמניה 
 חברת הפקה:  Rat Pack Filmproduktion 
 חברה מפיצה:  נטפליקס 
 הקרנת בכורה:  21 באפריל 2023
 משך הקרנה:  98 דקות
 שפת הסרט:  גרמנית 
 סוגה:  סרט דרמה, סרט מלחמה, סרט פעולה 
 דף הסרט ב־IMDb
 
דם וזהב (באנגלית: Blood & Gold) הוא סרט דרמה גרמני משנת 2023. הסרט עוסק בקבוצת חיילים ואזרחים גרמנים בשלהי מלחמת העולם השנייה, המנסים להניח את ידיהם על מטמון מטילי זהב.
הסרט הוקרן לראשונה ב-21 באפריל 2023 בפסטיבל הסרטים פנטזיה, וב-26 במאי הופץ בנטפליקס.
עלילה

הסרט מתרחש בגרמניה בשלהי מלחמת העולם השנייה. חייל גרמני בשם היינריך (רוברט מאזר) מקבל מכתב המודיע לו שאשתו ובנו נהרגו בהפצצה, אולם בתו שרדה והיא נמצאת בהאגן. הוא נמלט מהצבא במטרה למצוא אותה, אולם נלכד בידי קבוצת אנשי אס אס המונהגים בידי קצין פנאטי בשם פון שטרנפלד (אלכסנדר שר). אנשי האס אס תולים אותו בעוון עריקה, אולם חייו ניצלים בידי איכרה אמיצה בשם אלזה (מריה האקה), שמביאה אותו לחווה שלה, שם היא מתחבאת עם אחיה פאול (סימון רופ), הלוקה בנפשו. בינתיים, אנשי האס אס מגיעים לכפר הסמוך במטרה למצוא מטמון מטילי זהב שהוחבא בידי משפחה יהודייה אמידה שהתגוררה במקום.
מסכת שקלים

שקלים מזמן המרד הגדול ברומאים. הכיתוב - מצד אחד, "ירושלים הקדושה". מצד שני במרכז האותיות "שג" שפירושם "השנה השלישית למרד", מסביב לשוליים כיתוב "שקל ישראל"
מַסֶּכֶת שְׁקָלִים היא המסכת הרביעית בסדר מועד, במסכת זו שמונה פרקים, אשר עוסקים בפרטי ההלכות של השקלים (במצוות מחצית השקל) ובדינים הקשורים לגזברי בית המקדש.
המסכת בדפוסי התלמוד הבבלי

מסכת זו היא היחידה בסדר מועד שיש עליה תלמוד ירושלמי ואין עליה תלמוד בבלי. אף-על-פי כן, ברוב דפוסי התלמוד הבבלי, הדפיסו את הירושלמי על שקלים אחרי מסכת פסחים. מסיבה זו, המסכת נלמדת במסגרת הדף היומי. בש"ס וילנה, התלמוד הירושלמי על המסכת מונה 21 דפים (בדפוסים אחרים המספר שונה).
המפרשים העיקריים על מסכת שקלים הם ריבב"ן (רבי יהודה בן בנימין ענו הרופא), ופירושו של רבי דוד פרנקל הנקרא "קרבן העדה", אשר מופיעים בצורת הדף לפי דפוס וילנה. אליהם נלווה הפירוש תקלין חדתין שחיבר רבי ישראל משקלוב.
מיקומה של המסכת בסדר מועד

לפי הקדמתו של הרמב"ם למשנה, הסיבה שהמסכת סודרה לאחר מסכת פסחים היא שזהו גם סדר הופעות מצוות מחצית השקל והפסח בתורה. ומכיוון שמצוות מחצית השקל מופיעה בסוף ספר שמות בפרשת כי תשא - אחרי הפרקים העוסקים בפסח ויציאת מצרים - סודרה המסכת אחר מסכת פסחים.
סיבה אפשרית אחרת היא שאיסוף השקלים נערך בימי האביב שלפני ימי הפסח (החל מא באדר) ולכן נקשרו ענייני הפסח ומחצית השקל יחדיו.
פרקי המסכת

המסכת מחולקת לשני חלקים; הראשון המכונס בעיקר בפרקים א-ד, מצוות מחצית השקל וייעודיו של הכסף. השני המכונס בעיקר בפרקים ה-ח, ניהול ותפעולו השוטף של בית המקדש.
בְּאֶחָד בַּאֲדָר (שבע משניות) - דברים הנעשים בחודש אדר (א-ב) מי מביא מחצית השקל ומי חייב בקלבון (ג-ז)
מְצָרְפִין שְׁקָלִים (חמש משניות) - השליחים שמביאים מחצית השקל למקדש (א-ב) ומותרי הקדש (ג-ה)
בִּשְׁלֹשָׁה פְּרָקִים (ארבע משניות) - תרומת הלשכה (א-ד)
הַתְּרוּמָה (תשע משניות) - התרומה, שייריה, מותריהן ומותר הקטורת (א-ה), המקדיש נכסים וחלקם ראויים למזבח (ו-ח), שיעור הלשכה וספקיה (ט)
אֵלּוּ הֵן הַמְמֻנִּין (שש משניות) - הממונים במקדש (א-ב), החותמות (ג-ה), לשכות (כלים, חשאים) (ו)
שְׁלֹשָׁה עָשָׂר שׁוֹפָרוֹת (שש משניות) - 13 שופרות, 13 שולחנות ו-13 השתחוויות (א-ה), המנדב... (ו)
מָעוֹת שֶׁנִּמְצְאוּ (שבע משניות) - חזקתן של מעות, בהמות ובשר שנמצאו (א-ד), 7 תקנות בית דין (ה-ז)
כָּל הָרֻקִּין (שמונה משניות) - רוקים, כלים וסכינים שנמצאו בירושלים (א-ג), פרוכת ובשר קדשי קדשים שנטמאו (ד-ז), מקום האיברים בכבש ודברים הנוהגים רק בזמן בית המקדש (ח)
בסה"כ במסכת 52 משניות.
הערות שוליים

↑  ספר שמות, פרק ל', פסוק י"ג
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
טיסה 103 של בודהה אייר

| --- | --- |

המטוס שהיה מעורב בתאונה, כעשר שנים לפני התקרית
 תאריך:  25 בספטמבר 2011
 מיקום:  ליד קטמנדו
 גורם:  טיסה נשלטת לתוך הקרקע
 קואורדינטות:  27°37′31″N 85°22′28″E﻿ / ﻿27.625277777778°N 85.374444444444°E﻿ / 27.625277777778; 85.374444444444
 הרוגים:  19
 פצועים:  0 
 ניצולים:  0
  (למפת נפאל מוגדלת) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודומיקום ההתרסקות(למפת נפאל רגילה) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודומיקום ההתרסקות
 
טיסה 103 של בודהה אייר הייתה טיסת סיור בשמי נפאל לצד הרי ההימלאיה שהתרסקה בגבעת קוטאדה בסמוך לקטמנדו, נפאל, ב-25 בספטמבר 2011. כל 19 הנוסעים ואנשי הצוות נהרגו. המטוס המעורב בתאונה היה מסוג ביצ'קראפט 1200D (אנ') של חברת בודהה אייר בשירות טיסה בשמי נפאל לצד הרי ההימלאיה. המטוס התרסק בגבעה סמוכה לנמל התעופה הבינלאומי טריבהוואן כשניסה לנחות בתנאי מזג אוויר לא נאותים. 
זו הייתה התקרית היחידה של החברה בה נהרגו נוסעים.
16 הנוסעים על גבי המטוס, כללו 10 הודים, יפני אחד, 2 אמריקאים ו-3 נפאלים. כולם נהרגו בזירת התאונה, מלבד אחד שחולץ אך מת בדרכו לבית החולים.
זנב המטוס וכני הנסע שלו אחרי ההתרסקות
ממצאי החקירה

מתוך ממצאי חקירת האירוע עלה כי המטוס מסוג ביצ'קראפט 1900D היה בן 13 שנה. חקירות ראשוניות העלו כי המטוס טס טיסת VFR וכי כ-2 דקות לפני הנחיתה הוא נכנס בתוך עב ענן, מה שהגביל את תנאי הראות של הטייסים והתרסק בגובה של 1,645 מטר. פקחי הטיסה וחברי צוות החקירה טוענים כי הסיבה להתרסקות הייתה שגיאת טייס.
ראו גם

טיסה 103 של יטי איירליינס
Thriller

ערך זה עוסק באלבום אולפן של מייקל ג'קסון. אם התכוונתם לשיר הנושא מתוך האלבום, ראו .
Thriller (בעברית: מותחן) הוא אלבום האולפן השישי של הזמר והיוצר מייקל ג'קסון שיצא ב-1982.
הוא האלבום הנמכר ביותר בכל הזמנים, עם מכירות שמוערכות בין 65 מיליון ל-127 מיליון עותקים.
האלבום הגיע למקום הראשון במצעד האלבומים של ארצות הברית, בילבורד 200, ושהה שם במשך 37 שבועות לא רצופים מתוך 122 שבועות במצעד. כמו כן, הוא הגיע למקום הראשון במספר רב של מדינות, ביניהן בריטניה, גרמניה, צרפת, איטליה ואוסטרליה.
שבעה מתשעת השירים באלבום שוחררו כסינגלים והגיעו לעשירייה הראשונה של מצעד הבילבורד האמריקאי.
האלבום שבר את שיא זכיות פרסי הגראמי עם זכייה בשמונה פרסי גראמי בשנת 1984 ונכנס להיכל התהילה של גראמי בשנת 2008. האלבום זכה בפרס גראמי לאלבום השנה.
Thriller הפך את ג'קסון לזמר הפופ הבולט ביותר של המאה וגרם לו לשבור את מחסומי הגזענות כאשר הופיע תכופות בערוץ ה-MTV.
האלבום הוא אחד האלבומים הראשונים בו הופקו וידאו קליפים ככלי לקידום מכירות. הווידאו-קליפ לשיר Thriller הוא אחד הווידאו קליפים שבהם הושקע סכום הכסף הגדול ביותר אי פעם, הגדול ביותר בזמנו ואורכו 14 דקות (אודות הקליפ ב-IMDb). הווידאו קליפ זכה לשימור עולמי ונכנס לארכיון האמריקאי הלאומי לסרטים, קלטות ותוכניות טלוויזיה של ספריית הקונגרס בארצות הברית.
באוקטובר 2001, יצאה לאלבום גרסה מיוחדת הכוללת ראיונות עם קווינסי ג'ונס ורוד טמפרטון, שיר דמו ושיר חדש.
האלבום דורג במקום 20 ברשימת "500 האלבומים הגדולים בכל הזמנים" של מגזין הרולינג סטון בשנת 2003. ובשנת 2020, במקום ה-12 ברשימה זו.
בשנת 2008, כ-25 שנה לאחר יציאת האלבום, האלבום יצא לאור מחדש כ-"Thriller 25", הכולל רמיקסים וגרסאות כיסוי של אמנים מובילים.
רקע

האלבום הקודם של ג'קסון, Off the Wall, זכה לביקורות חיוביות ולהצלחה מסחרית עם מכירות של למעלה מ-20 מיליון עותקים ברחבי העולם. השנים בין שני האלבומים היוו תקופת מעבר עבור ג'קסון, תקופה בה עצמאותו גדלה.
ג'קסון גילה למנהלו ועורך דינו, ברנקה, שברצונו להיות האמן הגדול והרווחי ביותר בתעשייה.
ג'קסון התאכזב כאשר כתב מגזין הרולינג סטון סירב לפנייתו לכתוב עליו כתבה ומסר לו שכתבות על אפרו-אמריקנים לא מוכרות עיתונים.
הקלטה

להקלטת אלבומו השישי, חזר ג'קסון לעבוד עם המפיק קווינסי ג'ונס, שהפיק לו את אלבומו הקודם. הם עבדו ביחד על 30 שירים ומתוכם תשעה נבחרו להיכלל באלבום. Thriller הוקלט באולפני "ווסטלייק" שנמצאים בלוס אנג'לס, קליפורניה עם תקציב הפקה של 750,000 דולר.
ג'קסון כתב ארבעה שירים: ‏ "Wanna Be Startin' Somethin'"‏, ‏"The Girl Is Mine"‏, ‏"Beat It"‏ ו-"Billie Jean". בניגוד לאמנים אחרים, ג'קסון לא כתב את השירים על נייר אלא שר אותם לרשמקול. בעת ההקלטה, היה שר מהזיכרון.
ג'קסון וג'ונס היו נחושים להפיק שיר רוק שיפנה לכל הטעמים המוזיקליים וחיפשו במשך שבועות גיטריסט לשיר "Beat It", עד שמצאו את אדי ואן הלן מלהקת ואן הלן.
כשרוד טמפרטון כתב את השיר "Thriller", הוא בתחילה רצה לקרוא לשיר "Starlight" או "Midnight Man" אך בחר ב-"Thriller" כיוון שחשב שהוא בעל פוטנציאל מסחרי יותר. ג'ונס, אשר רצה להביא שחקן מפורסם שידקלם את מילות השיר הסוגרות את השיר, הביא לבסוף את השחקן וינסנט פרייס שהיה מיודד עם אשתו של ג'ונס.
הדמו של השירים שהוקלטו על ידי ג'קסון ולא נכללו באלבום, הכוללים את "Carousel" (נכתב על ידי מייקל סבלו), "Nite Line" (נכתב על ידי גלן באלארד), "Trouble" (נכתב על ידי טרי בריטן, ביל ליבסי וסו שיפרין) ו-"Hot Street" (נכתב על ידי רוד טמפרטון), דלפו לאינטרנט.
הלחנה

לדברי סטיב יואי מאתר Allmusic,‏Thriller מלטש את החוזק של אלבומו הקודם של ג'קסון, Off the Wall: שירי הדאנס והרוק היו יותר אגרסיביים ושירי הפופ והבלדות היו רכות ורגשיות יותר.
האלבום כולל את הבלדות "The Lady in My Life","Human Nature" ו-"The Girl Is Mine", את קטעי הפאנק, "Billie Jean" ו-"Wanna Be Startin' Somethin'", ואת קטעי הדיסקו "Baby Be Mine" ו-‏"(P.Y.T. (Pretty Young Thing"‏ בעלי צליל דומה לחומר של האלבום הקודם. "Wanna Be Startin' Somethin'" מלווה ברקע בס וכלי הקשה והמנגינה המרכזית בשיר בהשראת מזמור אפריקני, נותנים לשיר ניחוח בינלאומי. "The Girl Is Mine" מספר על שני חברים הרבים על ליבה של נערה וכוללים ראפ מדובר.